เป็นร้านบุฟเฟ่ต์ชาบูที่ตอนแรกไม่ได้คาดหวังอะไรครับ เนื่องจากเป็นร้านที่ไม่มีแบรนด์และอยู่ชานเมือง แต่พอมาถึงต้องคิดใหม่เลย คือดีงามมาก ถ้าผ่านมาแถวนี้จะแวะมาทานอีก คุ้มค่าแก่การมามากๆครับ

ร้านอยู่ติดถนนใหญ่ เป็นร้านเดียวกับหมูกระทะข้างๆ แต่ร้านนี้จะมีแอร์ให้คุณนั่ง 555 ที่จอดรถมีเยอะครับ ไม่ต้องกลัวเลย ร้านแต่งสไตล์บ้านไร่ ชุดพนักงานน่ารัก บริการดี ถึงแม้จะพูดไม่ค่อยชัดหรือไม่เข้าใจกันบ้างก็ตาม

น้ำซุปที่แนะนำเลยคือซุปต้มยำครับ รสชาติไม่เผ็ดเกินไป กลมกล่อม อยากได้น้ำไปต้มมาม่ามากครับ ส่วนน้ำดำค่อนข้างเฉยๆครับ ครั้งหน้าถ้าไปจะสั่งเฉพาะซุปต้มยำอย่างเดียวครับ นอกจากนี้เนื้อทั้งหมูและเนื้อวัว คือคุณภาพดีมากเมื่อเทียบกับราคา มาเสิร์ฟเป็นชิ้นกลมใหญ่ ผมว่าดีงามจริงๆครับ แต่พวกซีฟู้ดหรือของกินเล่นอื่นๆค่อนข้างปกติตามบุฟเฟ่ต์ทั่วไป

ของหวานมีทั้งขนมไทย ผลไม้ ไอศครีม ส่วนน้ำมีน้ำอัดลมและพวกน้ำหวานต่างๆกดเอาเองได้ตามสบายครับ

รสชาติ A
ราคา B+
บรรยากาศ B+
บริการ B+
สะอาด B